alexandrainst/scandi-wiki huggingface dataset:
Ivar Aarseth

Ivar Aarseth (født 5. oktober 1889 på Veøya, død 31. juli 1972 i Trondheim) var en norsk tjenestemann og politiker (Ap).

Han var bondesønn fra Romsdal, og utdannet seg til maler i Molde. Han var maler i Molde og Trondheim frem til 1918, og tok fag ved Den tekniske aftenskole ved siden av arbeidet. Aarseth var videre desinfektør i Trondheims sunnhetsvesen 1918–1931, kontrollør ved Trondheims trygdekasse fra 1931 og bestyrer ved Norges Banks avdeling i Trondheim fra 1945. Under andre verdenskrig ble han arrestert høsten 1944, og sonet en straff på et halvt års sikring ved Berg interneringsleir.

Aarseth var medlem av Trondheim bystyre fra 1919, herav flere perioder i formannskapet, og var også formann i Trondheim Arbeiderparti, styremedlem i Arbeider-Avisa A/S, medlem av Arbeidernes Opplysningsforbunds representantskap, styreformann i Trondheim Energiverk A/S og styreformann i Trondheim Sporvei A/S. Han var innvalgt på Stortinget fra Trondheim og Levanger 1925–1930 og 1934–1945, og var formann i Stortingets kommunalkomité 1937–1945.

Referanser

Eksterne lenker 
 

Stortingsrepresentanter fra Ap
Stortingsrepresentanter for Trondheim og Levanger
Stortingsrepresentanter 1925–1927
Stortingsrepresentanter 1928–1930
Stortingsrepresentanter 1934–1936
Stortingsrepresentanter 1937–1945
Lokalpolitikere i Trondheim
Ap-politikere i Sør-Trøndelag
Norske embets- og tjenestemenn
Personer fra Molde kommune
Dietrich Ottmar von Erwitte

Dietrich Ottmar von Erwitte (død 17. september 1631 under slaget ved Breitenfeld) var en generalvaktmester under tredveårskrigen.

Referanser 

Personer fra tredveårskrigen
Personer fra Bayern
Dødsfall i 1631
Francis Wilson (1939–2022)

Francis Wilson var en sørafrikansk akademiker som jobbet på University of Cape Town i 40 år. Han skrev mye om landets politiske økonomi, med særlig fokus på felt som landbruk, fattigdom og forskjeller samt globalisering og relaterte emner.

Wilson grunnla Southern African Labour & Development Research Unit og var leder for  den andre Carnegie-undersøkelsen om fattigdom og utvikling. Han har også ledet et nasjonalt råd for vannbruk og vært styreleder for University of Fort Hare

I 1990 fikk han Noma-prisen for bøker publisert i Afrika for Uprooting Poverty: The South African Challenge som han skrev sammen med Mamphela Ramphele.

Referanser

Eksterne lenker
  Kort biografi hos Franschhoek Literary Festival''
  Oversikt over bøker hos goodreads.com
  Oppslag hos African Seer

Vinnere av Noma-prisen
Sørafrikanere
Sørafrikanske forfattere
Personer etter føde- eller oppvekststed i Zambia
Katarina Köhler

Katarina Köhler (født 1954) er en svensk politiker for Socialdemokraterna, og har vært riksdagsmedlem i Sverige siden 2010 (vararepresentant i 2006 og 2007). Hun ble valgt inn i riksdagen for Västerbottens läns valkrets på plass 138. Av yrke er Köhler førskolelærer.

Köhler var vararepresentant en kortere periode i 2006, samt i perioden september til desember 2007. I sistnevnte periode var hun vararepresentant i utdanningskomiteen, og senere i trafikkomiteen. Etter riksdagsvalget i 2010 har Köhler vært vararepresentant i tre komiteer: Sveriges riksdags trafikkomité|trafikkomiteen, sivilkomiteen og i miljø og landbrukskomiteen.

Referanser

Eksterne lenker 
 
 
 Katarina Köhler på Sveriges riksdags nettside

Svenske riksdagsmedlemmer 2006–2010
Svenske riksdagsmedlemmer 2010–2014
Svenske sosialdemokrater
Svenske riksdagsmedlemmer
Kenneth G. Forslund

Kenneth G. Forslund (født 1967) er en svensk politiker for Socialdemokraterna, og har vært riksdagsmedlem i Sverige siden 2002. Han ble valgt inn i riksdagen for Västra Götalands läns västra valkrets på plass 68.

Forslund sitter i utenrikskomiteen, samt at han er vara i EU-nemnda og i forsvarskomiteen.

Referanser

Eksterne lenker 
 
 
 Kenneth G. Forslund på Sveriges riksdags nettside

Svenske sosialdemokrater
Svenske riksdagsmedlemmer
Svenske riksdagsmedlemmer 2002–2006
Svenske riksdagsmedlemmer 2006–2010
Svenske riksdagsmedlemmer 2010–2014
Den svenska björnstammen

Den svenska björnstammen er en svensk musikkgruppe fra Norrköping.
År 2010 skrev gruppen kontrakt med plateselskapet Pope Records som har distribusjonsavtale med Universal Music Group. Den svenska björnstammen var i  2010 et av tre band som gikk til finalen i musikkonkurransen Metro On Stage. 

Musikkåret 2011 slapp Den svenska björnstammen låten «Vart jag mig i världen vänder» som steg til nummer en på Sverigetopplistan for singler og fikk høye plasseringer på Itunes- samt Spotifylistene.

21. januar 2012 vant gruppen to priser på P3 Guld-utdelingen, for årets nykommer og for årets låt 2011 med «Vart jag mig i världen vänder». De har solgte til seksdobbel platina og har over 70 millioner streams på spotify.

Diskografi

Album
  – Djur och människa
  – Iskanten
  – Country
  – I forhållande till
  – Ett fel närmare rätt

EP
  – Dansmusik EP
  – Classics

Singler
  – «Svalkar vinden»
  – «Vart jag mig i världen vänder»

Referanser

Eksterne lenker 
 

Svenske musikkgrupper
Band etablert i 2008
Midtbekktunnelen

Midtbekktunnelen er en tunnel på den rasutsatte strekningen av riksvei 70 mellom Sunndalsøra og Ålvundeid i Sunndal kommune i Møre og Romsdal fylke. Den er 1 040 meter lang. Tunnelen ble erstattet av den 7,5 km lange Oppdølstrandtunnelen da denne åpnet i 2014.

Tunnelen ble bygget etter et ras i 1969 som krevde et menneskeliv, og den ble ferdig i 1974. Vegstrekningen ble anlagt på slutten av 1920-tallet. 

15. August 2014 ble vegen gjennom Oppdølstranda stengt for godt etter at Oppdølstrandtunnelen ble åpnet. Tunnelen er i dag fysisk stengt med porter i hver ende.

Se også 
 Oppdølstrandtunnelen
 Fonnafonntunnelen
 Trettøytunnelen
 Veitunneler i Norge

Referanser

Eksterne lenker 
 Vegvesenets veikart
 Sørsiden av tunnelen på Google StreetView.
 Nordsiden av tunnelen på Google StreetView.

Veitunneler i Møre og Romsdal
Riksvei 70
Veier i Sunndal
Introduksjonsår ikke oppgitt
Tunneler åpnet i 1974
Nedlagte veitunneler i Norge
Møre og Romsdals samferdselshistorie
Kreistag

Kreistag (i Schleswig-Holstein og Nordrhein-Westfalen kalt Kreis (norsk: kretsdag)) er den folkevalgte forsamling i på forvaltningsnivået landkreis i Tyskland. En kreistag har ingen lovgivende makt og hører således til forvaltningen, det vil si den utøvende makt. Kretsdagene er opprettet med hjemmel i den tyske grunnloven Grundgesetz, Artikkel 29.

Kretsdagen består av medlemmer valgt av borgerne i kretsen (herunder borgere fra andre EU-land). Valgperioden er i de fleste delstatene fem år, i Bayern seks år.

I noen delstater ledes kretsdagens møter av en Landrat (landråd), som også er leder av kretsens administrasjon.

Se også 
 Tysklands lokalforvaltning
 Landdag (historisk) – særlig om bruken av stavelsen -dag i ordet kretsdag.
 Tysklands politiske system

Referanser 

Tysk lokalforvaltning
Tyske myndigheter
Belgias Grand Prix 2001

Belgias Grand Prix 2001 var et Formel 1-løp arrangert den 2. september 2001 på Spa-Francorchamps-banen i Belgia. Det var det fjortende løpet i Formel 1-sesongen 2001 og nest siste europeiske løpet for sesongen. Løpet huskes for ulykken til brasilanske Luciano Burti som kjørte ut Blanchimont-svingen etter kollisjon med Eddie Irvine og for at Michael Schumacher overtok Alain Prosts tidligere rekord på 51 Grand Prix-seire. 

Juan Pablo Montoya tok pole position for løpet, den andre i hans Formel 1-karriere. Men et motorhavari med to runder igjen førte til at Ferrari's Michael Schumacher, som også hadde den raskeste runden, vant løpet 10 sekunder foran McLarens  David Coulthard. Giancarlo Fisichella var den siste på podiet på tredjeplass, den siste podiumplassen til Benetton Team før det skiftet navn til to Renault F1.

Klassifisering

Løpet

Kommentarer 
Begge førerne for teamene Arrows og Minardi hadde kvalifikasjonstider utenfor 107% av topptiden, men fikk delta fordi det regnet under kvalifiseringen.
Den første starten ble avbrutt da både Juan Pablo Montoya og Heinz-Harald Frentzen stod igjen i starten.  Som et resultat måtte de starte sist ved den andre starten.
På den fjerde runden gjennom Blanchimont-svingen kom Luciano Burti bort i bakhjulet til bilen til Eddie Irvine noe som førte til at frontvingen ble revet av. Han mistet markgrepet og kjørte ut i over 290 km/t. Skadene han fikk førte til at han måtte stå over resten av sesongen. Løpet ble startet på ny og gikk over 36 runder og resultatene av denne delen av løpet ble tellende.
Irvine deltok ikke i den nye starten, og det gjorde heller ikke Kimi Räikkönen eller Fernando Alonso, som begge hadde brudt før løpet ble stoppet.
Den tredje starten ble avbrutt da Ralf Schumacher ble stående igjen, fordi utstyr (bukk) var satt igjen ned bilen etter et skifte av bakvinge. Han fulgte lagkameraten Williams Montoya og Frentzen bakerst i startfeltet, og Michael Schumacher var dermed lengst fremme ved den fjerde starten.
Jean Alesi klarte å komme seg foran Ralf Schumacher og tok sine første poeng for Jordan, som også var de siste F1-poengene han tok i karrieren.

Stillingen etter løpet 
Fet skrift markerer verdensmestere.

Stillingen i førernes mesterskap

Stillingen i kontruktørmesterskapet

Bemerk: Bare de fem første posisjonene viser i de stillingene.

Referanser 

2001
Formel 1-sesongen 2001
Grand Prix
Lasse Diding

Lasse Gunnar Diding (født 24. april 1953) er en svensk entreprenør og eier av hotell Gästis i Varberg, som han mottok en pris som Årets företagare i Varberg 2007. Lasse Diding sitter i styret for foreningen Folket i Bild Kulturfront.

I januar 2012 offentliggjorde Diding sin ønske om å gjøre om Engelska parken i Varberg til en Leninpark med en statue av Vladimir Lenin, da han presenterte denne ideen i et brev til Varbergs kommun.

Navnetvist 
Diding forsøkte å gi sin sønn (født 1991) navnet Brfxxccxxmnpcccclllmmnprxvclmnckssqlbb11116 (uttalt /ˈalˌbin/). Guttens foreldre planla å aldri gi ham noe navn, som en protest mot svensk navnelovgivning, som sier:

Fornavn skal ikke godkjennes om de kan forårsake skade eller kan antas å virke skjemmende for den som bruker det, eller navn som av opplagte grunner ikke er passende som fornavn.

Fordi foreldrene ikke hadde registrert et navn på gutten innen hans femårsdag ga en rett i Halmstad i sørlige Sverige foreldrene en bot på 5000 kroner. Som svar på boten sendte foreldrene inn navnet Brfxxccxxmnpcccclllmmnprxvclmnckssqlbb11116 i mai 1996. Retten godtok ikke det spesielle navnet, og opprettholdt boten. Foreldrene prøvde så i stedet å skrive guttens navn A, men retten godtok heller ikke det.

Referanser

Eksterne lenker 
 Lasse Diding – kommunisten som byggt sitt eget Leninbad
 No laughs for Swede's name game 
 Albin or Albyn or ... What's in a name?

be-x-old:Brfxxccxxmnpcccclllmmnprxvclmnckssqlbb11116
bs:Brfxxccxxmnpcccclllmmnprxvclmnckssqlbb11116
br:Brfxxccxxmnpcccclllmmnprxvclmnckssqlbb11116
ca:Brfxxccxxmnpcccclllmmnprxvclmnckssqlbb11116
cs:Brfxxccxxmnpcccclllmmnprxvclmnckssqlbb11116
cy:Brfxxccxxmnpcccclllmmnprxvclmnckssqlbb11116
da:Brfxxccxxmnpcccclllmmnprxvclmnckssqlbb11116
es:Brfxxccxxmnpcccclllmmnprxvclmnckssqlbb11116
eo:Brfxxccxxmnpcccclllmmnprxvclmnckssqlbb11116
eu:Brfxxccxxmnpcccclllmmnprxvclmnckssqlbb11116
fy:Brfxxccxxmnpcccclllmmnprxvclmnckssqlbb11116
gl:Brfxxccxxmnpcccclllmmnprxvclmnckssqlbb11116
ko:Brfxxccxxmnpcccclllmmnprxvclmnckssqlbb11116
hr:Brfxxccxxmnpcccclllmmnprxvclmnckssqlbb11116
io:Brfxxccxxmnpcccclllmmnprxvclmnckssqlbb11116
id:Brfxxccxxmnpcccclllmmnprxvclmnckssqlbb11116
it:Brfxxccxxmnpcccclllmmnprxvclmnckssqlbb11116
nl:Brfxxccxxmnpcccclllmmnprxvclmnckssqlbb11116
ja:Brfxxccxxmnpcccclllmmnprxvclmnckssqlbb11116
pl:Brfxxccxxmnpcccclllmmnprxvclmnckssqlbb11116
ro:Albin
ru:Brfxxccxxmnpcccclllmmnprxvclmnckssqlbb11116
stq:Brfxxccxxmnpcccclllmmnprxvclmnckssqlbb11116
sk:Brfxxccxxmnpcccclllmmnprxvclmnckssqlbb11116
sr:Brfxxccxxmnpcccclllmmnprxvclmnckssqlbb11116
sh:Brfxxccxxmnpcccclllmmnprxvclmnckssqlbb11116
fi:Brfxxccxxmnpcccclllmmnprxvclmnckssqlbb11116
uk:Brfxxccxxmnpcccclllmmnprxvclmnckssqlbb11116
vi:Brfxxccxxmnpcccclllmmnprxvclmnckssqlbb11116
zh:Brfxxccxxmnpcccclllmmnprxvclmnckssqlbb11116

Svenske forretningsfolk
Fødsler i 1953
Rüthen

Rüthen er en by i Kreis Soest i Regierungsbezirk Arnsberg i Nordrhein-Westfalen. Byen hadde 10 510 innbyggere den 31. desember 2010.

Referanser

Eksterne lenker 
 

Hertugdømmet Westfalen
Provinsen Westfalens geografi
Byer i Nordrhein-Westfalen
ʿAbd Allāh ibn az-Zubayr

ʿAbd Allāh ibn az-Zubayr (arabisk: ; født 624/2 AH i Medina, død 629 AD/73 AH i Mekka) var en arabisk ṣaḥābiyy og senere motstander av umayyadene.

Liv og virke

Bakgrunn
Hans foreldre var az-Zubayr ibn al-ʿAwwām og Asmāʿ bint Abū Bakr, datteren til den første kalifen Abū Bakr. Slik var han også nevøen til ʿĀʾiša, en annen av Abū Bakrs døtre og Profeten Muḥammads tredje kone.

Ibn az-Zubayr var et medlem av Banū Asad-stammen.

Stridsmann
Da han var ung tok han del i flere felttog mot det bysantinske og det sasanidiske riket. Han deltok i marsjen til Sbeitla i dagens Tunisia, som var den selverklærte keiseren Gregor Patriarkens hovedstad. Keiser Gregor ble beseiret og drept i slaget ved Sufetula i 647.

Ibn az-Zubayr tok ikke del i politikken i regjeringstiden til Muʿāwiyah I, men da Yazīd I overtok som kalif nektet han å sverge troskap til den nye herskeren. En av hans støttespillere, Muslim ibn Šihāb, var faren til Ibn Šihāb az-Zuhrī, som ble en berømt skriftlærd.

Kalif 
Etter at al-Husayn ibn ʿAlī ble drept i slaget ved Karbala i 680 dro Ibn az-Zubayr tilbake til al-Ḥiǧāz, hvor han erklærte seg som rettmessig kalif og begynte å skaffe seg støttespillere. Siden befestet han makta si ved å sende en guvernør til al-Kūfah. Kort tid etter skaffet han seg makta i dagens Irak, det sørlige Arabia, mesteparten av Syria og deler av Egypt. Han nøt godt av den store misnøyen blant befolkningen mot umayyadenes styre.

Yazīd forsøkte å slå ned ʿAbd Allāhs opprør ved å invadere al-Ḥiǧāz, og han erobret al-Madīnah etter det blodige slaget ved al-Harrah etter først å ha beleiret Makkah, mens hans plutselige død i 683 ble slutten på felttoget og førte umayyaderiket inn i kaos på grunn av borgerkrigen som brøt ut.

Dette delte det islamske riket i to deler styrt av to forskjellige kalifer, men så snart umayyadenes borgerkrig hadde endt gjenerobret de Ibn az-Zubayrs deler av Egypt og Syria, og på grunn av kharijittenes opprør i Irak ble Ibn az-Zubayrs rike redusert til al-Ḥiǧāz.

Død
Ibn az-Zubayr ble endelig beseiret av ʿAbd al-Malik, som sendte al-Ḥaǧǧāǧ ibn Yūsuf for å gjenforene det islamske riket. Al-Ḥaǧǧāǧ beseiret og drepte Ibn az-Zubayr på slagmarken i 692, og gjenforente slik det umayyadiske riket. Etter å ha blitt drept ble han halshugget, og kroppen hans ble korsfestet.

Referanser

Sahaba
Arabere
Opprørsledere
Personer fra Medina
Fødsler i 624
Dødsfall i 692
Jørgen Brekke

Jørgen Brekke (født 26. april 1968 i Horten) er en norsk forfatter og journalist, oppvokst i Horten, senere i en lang periode bosatt i Trondheim.

Brekke er utdannet lektor. Han har arbeidet som frilansjournalist og personlig assistent. I 2011 debuterte han med kriminalromanen Nådens omkrets, som ble solgt og oversatt til åtte språk allerede før utgivelse i Norge. For debutromanen ble Brekke tildelt Norlis debutantpris og også Maurits Hansen-prisen - Nytt Blod for beste norske krimdebut.

Bibliografi

Kriminalromaner 

Nådens omkrets – kriminalroman (2011)
Drømmeløs – kriminalroman (2012)
Menneskets natur – kriminalroman (2013)
Doktor Fredrikis kabinett – kriminalroman (2014)
Paradisplaneten – kriminalroman (2016)
Avgrunnsblikk – kriminalroman (2017)
Alle kan drepe – kriminalroman (2018)
Menneskehunger - kriminalroman (2019)

Ungdomsbøker 

 2016 – Akademiet (Oppdrag Mars 1)
 2017 – Reisen (Oppdrag Mars 2)
 2018 – Planeten (Oppdrag Mars 3)

Bidrag i antologier 

 2013 – Påskekrim 2013 : 17 kriminalnoveller
 2014 – Påskekrim 2014 : 18 kriminalnoveller
 2015 – Årets påskekrim : 13 kriminalnoveller fra spenningens mestere
 2015 – Påskekrim 2015 : 17 kriminalnoveller
 2017 – Påskekrim 2017 : 17 krimnoveller

Referanser

Kilder 
 Presentasjon av Jørgen Brekke i Forfatterkatalogen på Forfattersentrums nettsider

Eksterne lenker 
 Gyldendals forfatterside

Norske krimforfattere
Norske romanforfattere
Personer fra Horten kommune
Stephen V. Harkness

Stephen Vanderburgh Harkness (født 18. november 1818, død 6. mars 1888) var en amerikansk forretningsmann fra Cleveland, Ohio, som var investor for John D. Rockefeller sr. under stiftelsen av Standard Oil.

Forretningsfolk fra USA
Personer fra Seneca County i New York
Personer fra Cleveland
Landsforeningen Norske Malere

Landsforeningen Norske Malere, forkortet LNM, er en norsk forening for billedkunstnere med fokus på maleri i Norge. LNM ble stiftet i 1968 og er en av grunnorganiasjonene under NBK. LNM har ca 600 samtidskunstnere blant sine medlemmer. Foreningen eier og driver galleriet LNM ved Bankplassen i Oslo som hvert år viser omkring 9 utstillinger av norsk samtidsmaleri.  Daglig leder ved LNM er . Tidligere daglige ledere er  og Gørild R. Skavhaug.

Eksterne lenker
 Landsforeningen Norske Maleres nettsider

Norske kunstnerorganisasjoner
Loreen

Lorine Zineb Nora Talhaoui (født 16. oktober 1983 i Åkersberga i Stockholms län), mer kjent under artistnavnet Loreen (tidligere også Lorén), er en svensk sanger og produsent. Hun deltok i 2004 i svenske Idol.

Loreen vant Melodifestivalen 2012 med sangen «Euphoria» og representerte Sverige i Eurovision Song Contest 2012 i Baku i Aserbajdsjan. Loreen vant konkurransen med 372 poeng. Rekorden i antall poeng før poengsystemet ble endret i 2016 var på 387, som Alexander Rybak fikk i 2009 med låta «Fairytale». Hun slo den gamle rekorden i antall tolvere, som Rybak hadde før henne. Hun fikk 18 tolvere.

Hun gikk til andre sjansen i  Melodifestivalen 2017 med sangen «Statements». Denne hadde hun skrevet sammen med Anton Hård af Segerstad, Joy og Linnea Deb, som også skrev  Heroes, som Måns Zelmerlöw vant Eurovision Song Contest 2015 med.

Diskografi 
Album
 2012 - Heal
 2017 - RIDE

EP
 2017 - NUDE

Singler (utvalg)
 2011 - «My Heart Is Refusing Me»
 2011 - «Sober»
 2012 - «Euphoria»
 2012 - «Crying Out Your Name»
 2012 - «My Heart Is Refusing Me» (album versjon)
 2013 - «We Got the Power»
 2015 - «I'm in It With You»
 2015 - «Under ytan»
 2017 - «Statements»
 2017 - «Body»
 2017 - «Jungle» (med Elliphant)
 2017 - «71 Charger»
 2017 - «Hate the Way I Love You»
 2017 - «Ride»
 2019 - «Walk with Me»
 2019 - «Fiction Feels Good»
 2021 - «Sötvattentårar»

Utmerkelser
Gaygalan 2013 - "Årets svenska låt" («Euphoria»)
Gaygalan 2012 - "Årets svenska låt" («My Heart is Refusing Me")
Marcel Bezençon Award - "Press Award" (Melodifestivalen 2012)
Marcel Bezençon Award - "Artistic Award" (Melodifestivalen 2012)
Marcel Bezençon Award - "Artistic Award" (Eurovision Song Contest 2012)
Marcel Bezençon Award - "Composer Award" (Eurovision Song Contest 2012)
Rockbjörnen 2012 for "Bästa svenska låt" («Euphoria»)
Rockbjörnen 2012 for "Bästa kvinnliga liveartist"

Referanser

Eksterne lenker 
 
 
 
 

 

Svenske sangere
Deltakere i Melodifestivalen
Deltakere i Eurovision Song Contest 2012
Vinnere av Eurovision Song Contest
Gyldenpalm

de Gyldenpalm var en dansk og norsk adelsslekt med opprinnelig navn Hagerup. Hans Hagerup ble den 23. februar 1781, noen dager etter sin død, tatt opp i den dansk-norske adelsstanden. Dette gjorde likeledes hans barn og etterkommere adelige. Slekten døde ut med Hans Hagerup de Gyldenpalms sønnesønn, diplomat Andreas Dedekam Hagerup de Gyldenpalm (1777–1832).

Den danske adelshistorikeren Albert Fabritius anså adelskapet til Gyldenpalm (og Anker) som å være «solgt» av kongen, det vil si tildelt mot innbetaling av betydelige beløp til kongens privatkasse «partikulærkassen» .

Våpenskjold 
Ved adlingen fikk slekten et skjold med gull skjoldbord og skjoldet kvadrert med hjerteskjold; 1. og 4. felt blått med en gull krone, 2. og 3. felt sølv med et rødt mantuakors, hjerteskjoldet har gull skjoldbord og er rødt med to krysslagte gull palmegrener. Hjelmen har krone og hjelmtegnet er to krysslagte gull palmegrener. Skjoldholdere er en naturfarget ulv og en naturfarget gaupe, begge tilbakeseende.

Skjoldets kors og krone er fra Hagerups slektsvåpen, mens hjerteskjoldets våpen og hjelmtegnet er et såkalt talende våpen for Gyldenpalm.

Litteratur 
 Bernt Moe: «Familien Gyldenpalm», Tidsskrift for den norske Personalhistorie, 1. hefte, Christiania 1840, side 63 ff
 A. Thiset og P.L. Wittrup: Nyt dansk Adelslexikon, København 1904
 H. Storck: Dansk Vaabenbog, København 1910
 Albert Fabritius: Danmarks Riges Adel, København 1946, side 57
 Sven Tito Achen: Danske adelsvåbener, København 1973
 Hans Cappelen: Norske slektsvåpen, Oslo 1969 (2. opplag 1976) med Hagerups slektsvåpen
 Herman L. Løvenskiold: Heraldisk nøkkel, Oslo 1978

Eksterne lenker 
Bilde av slekten de Gyldenpalms våpenskjold

Danske adelige familier
Norske adelige familier
Våpenførende slekter
Estadio Universitario

Estadio Universitario er en stadion som tilhører Universidad Autónoma de Nuevo León, som befinner seg i San Nicolás de los Garza i den meksikanske delstaten Nuevo León. Stadionet åpna 30. mai 1967 og har i dag en kapasitet på 42 00o tilskuere. Kapasiteten under VM var på 52 000. Det er hjemmebanen til blant annet fotballaget Tigres de la UANL. Stadionet har kallenavnet El Volcán («Vulkanen»).

Estadio Universitario var en av areanaene under Fotball-VM 1986. Det hevdes at den berømte «bølgen» på tribunen ble oppfunnet på dette stadionet under 1–1-kampen mellom  og  18. september 1984.

Referanser

Eksterne lenker
 Estadio Universitario på Tigres de la UANLs hjemmesider

Universitario
Nuevo León
Arenaer i Fotball-VM 1986
Estadio Morelos

Estadio Morelos er et fotballstadion i Morelia i den meksikanske delstaten Michoacán. Det åpna 9. april 1989 og har en kapasitet på 41 500 tilskuere, noe som gjør det til landets sjuende største stadion. Det er oppkalt etter frigjøringshelten José María Morelos y Pavón. Stadionet er hjemmebanen til Monarcas Morelia.

Eksterne lenker
 Estadio Morelos  hos World Stadiums

Morelos
Michoacán
Farlig farvann

Farlig farvann er en norsk action-thrillerfilm fra 1995, regissert av Lars Berg.

Handling 
Et sett håndjern klappes over hendene på Falken (Nils Ole Oftebro), en langtidsfange med flere væpnede ran på samvittigheten. Han skal overføres til strengere soning. Hodet er nesten glattbarbert, ansiktet uttrykksløst. Falken er lei fengselslivet og vil ut, bli fri. Og han har planer om å gjøre nettopp det, koste hva det koste vil...

Mottakelse 
VG, Dagbladet og Dagsavisens anmelder ga filmen terningkast fire.

Referanser

Eksterne lenker 
 

Filmer fra 1995
Norske actionfilmer
Norske thrillerfilmer
Norske kriminalfilmer
Norske filmer fra 1990-årene
Norskspråklige filmer
Estadio Tecnológico

Estadio Tecnológico er et stadion i Monterrey i den meksikanske delstaten Nuevo León. Det åpna 17. juli 1950 og tilhører universitetet Tecnológico de Monterrey. Det er hjemmebanen til fotballaget CF Monterrey. Det har en kapasitet på 32 854 tilskuere.

Stadionet var en av arenaene under VM i fotball 1986.

Eksterne lenker 
 

Tecnologico
Estadio Tecnológico
Arenaer i Fotball-VM 1986